**REKLAMAČNÝ PORIADOK A PODMIENKY UPLATŇOVANIA REKLAMÁCIÍ**

Tento reklamačný poriadok bol spracovaný podľa Občianskeho zákonníka (ďalej OZ) a Obchodného zákonníka a vzťahuje sa na tovar, ktorý bol zakúpený v obchode v kamennej predajni Techtronik s.r.o., a cez internetový obchod www.techtroniklv.sk. (ďalej len predávajúci) a jeho reklamácia bola uplatnená v záručnej dobe.

* **ČLÁNOK I - Právo na reklamáciu poškodeného alebo chybného tovaru**
Ak vznikne u zakúpeného tovaru vada, má kupujúci právo túto vadu reklamovať. Za vadu sa nepovažuje zmena tovaru, ktorá vznikla v priebehu záručnej doby, v dôsledku jej opotrebovania, nesprávneho používania alebo zásahu do jej mechanizmu či konštrukcie (§619OZ). Ak kupujúci uplatní právo na reklamáciu, je predávajúci alebo iný poverený pracovník povinný o reklamácii rozhodnúť bez zbytočného odkladu. V prípade, keď rozhodnutie o zabezpečení reklamácie vyžaduje odborné posúdenie, dohodne predávajúci s kupujúcim lehotu na vybavenie reklamácie.
* **ČLÁNOK II - Lehota pre uplatnenie reklamácie**
Podmienkou pre uplatnenie reklamácie je, aby bola uplatnená v záručnej dobe. Ak nie je vyznačená v záručnom liste lehota iná, záručná lehota je 24 mesiacov odo dňa predaja tovaru. Deň predaja je nutné doložiť bločkom alebo iným dokladom o kúpe a zaplatení tovaru. Pokiaľ je reklamácia vybavená opravou, doba opravy sa nezapočítava do záručnej doby. Ak je reklamácia vybavená výmenou poškodeného tovaru za tovar nový, beží nová záručná doba odo dňa výmeny (§627/2OZ).
* **ČLÁNOK III - Vybavenie reklamácie - odstrániteľná vada**
Ak ide o vadu, ktorú možno opraviť, má kupujúci právo, aby bola bezplatne, včas a riadne opravená (§622OZ). V prípade že kupujúci reklamuje chybu tovaru alebo ich celku (napr. náhradné diely z čerpadla alebo náhradné diely z iného zariadenia, atď.), môže predávajúci odstrániť vadu výmenou chybného dielu za nový, bezchybný. Za odstrániteľné vady sa považujú také, kde ich odstránením (opravou - výmenou) neutrpí vzhľad, funkcia ani kvalita. Lehota vybavenia reklamácie je 30 dní od dátumu prevzatia reklamácie. Ak ide o odstrániteľnú chybu môže kupujúci požadovať :
	+ bez platné, včasné a riadne odstránenie chyby
	+ ak nebol používaný tovar, jeho výmenu (§623OZ)
* **ČLÁNOK IV - Vybavenie reklamácie - neodstrániteľná vada**
Za neodstrániteľné vady sa považujú také vady, ktoré sa nedajú opraviť prípadne vymeniť, alebo by ich opravou utrpel vzhľad, kvalita a funkcia tovaru (§623OZ). Ak ide o neodstrániteľnú vadu, môže kupujúci požadovať:
	+ primeranú zľavu(§623OZ)
	+ výmenu tovaru za iné bezchybné(§623/1OZ)
	+ zrušenie kúpnej zmluvy(623/2OZ)

Predávajúci si vyhradzuje právo dodať výmenou za chybný tovar, tovar iný, plne funkčný, kompatibilný, ale minimálne v rovnakých alebo lepších technických parametrov.

* **ČLÁNOK V - Nárok na uplatnenie reklamácie zaniká v nasledujúcich prípadoch:**
	+ ak vypršala u reklamačného tovaru záručná doba (nutné doložiť bločkom)
	+ ak je tovar mechanicky poškodený (náraz, pád, rozbitie, zlá manipulácia. atď.)
	+ pri poškodení tovaru pri preprave (nutné riešiť priamo s prepravcom pri prevzatí)
	+ pri poškodení neodbornou montážou, obsluhou alebo zanedbanou starostlivosťou o tovar a jeho súčasti
	+ ak bol výrobok poškodený nadmerným zaťažením alebo používaný v rozpore so všeobecnými podmienkami pre daný typ výrobku.
	+ v prípade neoprávneného zásahu do jeho konštrukcie, mechaniky alebo elektroniky
	+ pri poškodení živlami
	+ ak nie je súčasťou reklamácie kópia dokladu o kúpe tovaru u firmy Techtronik s.r.o.
* **ČLÁNOK VI - Predanie reklamácie k posúdeniu**
Pokiaľ kupujúci bude chcieť zaslať akýkoľvek tovar na reklamáciu do firmy Techtronik s.r.o. je nutné prepravný obal označiť nápisom REKLAMÁCIA a zásielku vybaviť všetkými vyššie uvedenými náležitosťami. Tovar, ktorý zašle kupujúci bez týchto náležitostí, je predávajúci oprávnený zaslať späť na jeho náklady. Kupujúci zašle predávajúcemu chybný tovar na svoje náklady. Opravený alebo vymenený tovar posiela predávajúci tiež na svoje náklady. Kupujúci môže doručiť reklamovaný tovar na reklamačné oddelenie firmy osobne. Aj v tomto prípade je nutné mať všetky požadované náležitosti.
* **ČLÁNOK VII - Záverečné ustanovenia**
Predávajúci si vyhradzuje právo na zmeny tohto reklamačného poriadku. Tento reklamačný poriadok je platný odo dňa 21.10.2020 do vydania nového. Všetko ostatné sa riadi Obchodným zákonníkom.